Daniel Craig kiistää Thor-ukkosenjumalan roolin – Stara\nDaniel Craig kiistää Thor-ukkosenjumalan roolin\nViihdeuutiset 16.12.2008, 15:00 · Stara.fi\nJames Bond -elokuvien päätähtenä nykyisin valkokankailla nähtävä Daniel Craig on kiistänyt huhut, joiden mukaan hänet olisi kiinnitetty ukkosenjumala Thorin rooliin tarinan tulevaan elokuvaversioon.\n1960-luvulta saakka julkaistuun Marvel-sarjakuvaan perustuva elokuva kertoo Odinin pojasta Thorista. Viime aikoina Hollywoodissa on huhuttu, että brittikomistus nähtäisiin elokuvan pääroolissa, mutta tähti itse on nyt kiistänyt tiedot perättöminä.\n– Ei pidä paikkaansa. Elokuva ei kiinnosta minua lainkaan, Daniel Craig kommentoi lyhyesti Access Hollywoodille.\nThor-elokuvan on alustavien tietojen mukaan määrä saada ensi-iltansa vuonna kesäkuussa 2010. Craigin lisäksi huhuissa on päärooliin oltu kiinnittämässä myös Rikki Lee Travoltaa. Elokuvan ohjaajaksi on kiinnitetty Kenneth Branagh. Perimätiedon mukaan Thor on antanut nimensä viikonpäivä torstaille.


Budjettikuri uhkaa museoiden toimintaa | Mielipide | HS\nBudjettikuri uhkaa museoiden toimintaa\nKulttuuriin viime aikoina kohdistuneet budjettileikkaukset ovat vaikuttaneet monien maamme museoiden toimintaan. Museoita on suljettu (esimerkiksi Urajärven kartanomuseo), tai niiden aukioloaikoja on supistettu. Tämä kehitys on ollut valitettavaa, sillä juuri taide on tärkeä osa kansalaisten sielunhoitoa vaikeina aikoina.Yksi unohdetuista kohteista on Cygnaeuksen galleria Helsingissä. Maamme vanhin taidemuseo, joka avattiin jo vuonna 1882, on ollut suljettuna vuodesta 2012. Yhdessä Helsingin vanhimmista puurakennuksista sijaitsevassa museossa oli esillä maamme merkittävin taidekokoelma – taide- ja tiedepiireissä aikoinaan vaikuttaneen Fredrik Cygnaeuksen perintö. Tämä taide- ja rakennusperintö on määrärahaleikkausten takia jäänyt piiloon niin suomalaisilta ja ulkomaalaisilta matkailijoilta kuin taideopiskelijoilta ja -tutkijoiltakin.Museoihin kohdistuneet leikkaukset heikentävät suomalaisten mahdollisuutta tutustua aikakausien merkittävimpiin taideteoksiin ja täten ammentaa itselleen hengen ravintoa.Roomalainen poliitikko ja filosofi Cicero puhui kulttuurista hengen viljelynä. On tärkeää muistaa, ettei ihminen elä ainoastaan leivästä vaan myös henkisestä ravinnosta.Onneksi viime vuonna lanseerattu museokortti on lisännyt ihmisten kiinnostusta nimenomaan taidekulttuuriin. Täytyy vain toivoa, että nyt suljettuina olevat taidemuseot, kuten Urajärven kartanomuseo ja Cygnaeuksen galleria, avaavat joskus ovensa. On muistettava, että ihmiset tulevat taulujen ja veistosten lisäksi katsomaan itse miljöötä. Tämä ympäristöstä saatava kokemus voi jossain tapauksissa olla voimakkaampi elämys kuin taulujen katsominen.Marko HelinNastola


Grano mukana FIA:n konferenssiviikon tapahtumissa\nKansainvälinen Autoliitto FIA ja Suomen Autoliitto testasivat Granon suunnittelutaitoja, tuotantokapasiteettia ja toimitusnopeutta viime toukokuun puolivälissä Helsingissä jarjestämällään konferenssiviikolla. Viidessä eri tapahtumapaikassa pidetyt FIA Region I Spring Meeting sekä Mobility Conference tarvitsivat onnistuakseen kyvyn reagoida nopeisiin muutoksiin painotuotetoimituksissa.\nKahdeksan FIA:n edustajaa matkasi huhtikuun alussa Keski-Euroopasta Suomeen kartoittaakseen konferenssiviikon tapahtumapaikkoja ja erilaisia sisustusratkaisuja. Kumppaniksi oli ensiarvoisen tärkeää löytää painotalo, jonka tuotanto pystyi reagoimaan nopeisiinkin tilauksiin ja muutoksiin projektin varrella.\n- Suomessa toimiva Autoliitto suositteli Granoa konferenssiviikon painotuotteiden toimittajaksi. Yhteistyökumppania tarvittiin aina dokumenttien tulostuksesta brändimateriaalien painamiseen, kertoo FIA:n Events Coordinator ja Conference Manager Martin Lalande.\nGrano oli ennen FIA:n vierailua kartoittanut tapahtumapaikat ja tiloihin parhaiten sopivat toteutukset.\n- Kutsuimme FIA:n edustajat Granon Helsingin Vallilan toimipisteeseen, jonka showroomissa on helppo esitellä valmiita somistusratkaisuja. Olimme ideoineet heille tapahtumapaikkoihin sopivia elementtejä ja pystyimme esittelemään ne oikeissa mittasuhteissa, sillä kävimme myös mittaamassa tilat ennakkoon, Granon aluemyyntijohtaja Jere Forsman toteaa.\nTuotantojen yhteistyötä tiiviissä aikataulussa\nProjektissa hyödynnettiin Granon tuotannon osaamista laajalla skaalalla. Granon Studio hoiti aineistojen suunnittelun ja tuottamisen. Rakennesuunnitteluosasto huolehti opasteiden ja rakenteiden suunnittelusta. Offset- ja digipaino, suurkuva ja pikapaino toteuttivat suunnitellut tuotteet Granon Kuopion ja pääkaupunkiseudun toimipisteissä.\n- Tuotantolinjan läpi kulki muun muassa roll upeja, beachflageja, opasteita, banderolleja, esitteitä, kuvausseinäkkeitä, erilaisia somisteita ja messuosastojen rakenteita, Forsman luettelee.\nKansainvälisellä Autoliitolla oli paljon erilaisia tapahtumia juuri ennen Suomessa järjestettyä konferenssiviikkoa. Siitä johtuen alkuun suunniteltu 1-2 viikon tuotantoaikataulu supistui lopulta yhteen viikkoon, joidenkin tuotteiden osalta jopa joihinkin tunteihin. Samalla kun aikataulu kiristyi, myös tuotanto jatkoi kasvamistaan erilaisilla toteutuksilla.\n- Grano pystyi vastaamaan hyvin toiveisiimme ja arvostimme sitä, että toimitusaikatauluissa löytyi tarvittaessa joustoa. Lisäksi henkilökunta oli erittäin ystävällistä, Lalande kiittelee.\nKonferenssiviikko vaati tarkkaa koordinointia, jotta viikon aikana pidetyt tilaisuudet etenivät eri tapahtumapaikoissa sujuvasti. Projekti vaatikin useita kymmeniä puhelinkeskusteluja ja lähes 600 sähköpostia.\n- Mobility Conference -tilaisuuden asennukset tehtiin pääosin tapahtumaa edeltävänä viikonloppuna. Pitkin viikkoa rakennettiin ja purettiin pienempiä vetoja muissa tapahtumapaikoissa ja tehtiin muutoksia tilojen suhteen myös päätapahtumassa, Forsman kertaa.\nKansainvälisen Autoliitto FIA:n (Federation Internationale de l’Automobile) vuosittain järjestämät FIA Region I Spring Meeting ja FIA Mobility Conference kokoaa yhteen alan edustajia ympäri maailman. Ensimmäistä kertaa Suomessa järjestetyssä tapahtumassa oli osallistujia mukana yli 80 eri maasta. Viikon aikana keskusteltiin alaa koskettavista ajankohtaisista asioista ja trendeistä sekä osallistujien saavuttamista onnistumisista ja kohtaamistaan haasteista.


Neurofeedback-terapia on onnistunut ADHD-lapsilla - Uutiset - 2021\nNeurofeedback-terapia on onnistunut ADHD-lapsilla\nPitkäaikaiset vaikutukset ADHD: n neurofeedback-hoidosta\nLapset, joilla on huomiovaje tai hyperaktiivisuushäiriö (ADHD), voivat hyötyä pitkällä aikavälillä neurofeedback-hoidosta. Tämä käy ilmi kansainvälisen tutkimusryhmän metaanalyysistä. Tutkijat osoittivat, että hoidon positiiviset vaikutukset kestivat vähintään kuusi kuukautta. Hoito ei suoriutunut seurantatutkimuksista huonommin kuin perinteiset lääkityshoidot.\nTässä tutkimuksessa arvioitiin tietoja kymmenestä kontrolloidusta tutkimuksesta, joissa yli 500 lasta kärsi ADHD-huomiovajeoireyhtymästä. Tutkimusryhmään kuuluivat myös mielenterveyden lasten ja nuorten osaston tutkijat professori Dr. Gunther Moll Erlangenin yliopistollisesta sairaalasta ja Eberhard Karls University Tübingenistä sekä muut tutkijat Alankomaista ja Yhdysvalloista. Meta-analyysin tulokset on nyt julkaistu erikoislehdessä "European Child & Adolescent Psychiatry".\nKuinka neurofeedback-terapia toimii?\nNeurofeedback-terapia mittaa lasten aivoaktiivisuutta (EEG) reaaliajassa. Siksi tietokoneavusteinen menettely antaa jatkuvaa palautetta, joka voi auttaa lapsia hallitsemaan ja säätelemään aivojen toimintaa tarkemmin. Tämä voi johtaa ADHD-oireiden vähentymiseen. Esimerkiksi neurofeedback-terapia voidaan suunnitella tietokonepeleksi lapsille. "Esimerkiksi maalivahti pitää rangaistuksen vain, jos EEG: ssä on malli, joka vastaa tiettyä keskittymismuotoa", raportoi prof. Dr. Hartmut Heinrich, yksi tutkimuksen kirjoittajista, yliopistollisen sairaalan lehdistötiedotteessa tutkimuksen tuloksista.\nTutkimus on suunniteltu kestämään kritiikki\nTietojen yksipuolisen tulkinnan estämiseksi neurofeedback-kriitikot työskentelivät myös tutkimuksessa. Tutkijat haluavat varmistaa tasapainoisen arvioinnin. Tulokset osoittivat kaiken kaikkiaan, että ADHD-lapset hyötyvät hoidosta vielä kuusi kuukautta hoidon jälkeen. Huomaamaton, yliaktiivinen ja impulsiivinen yleensä taipumus vähentyä vielä monissa kohteissa.\nNeurofeedback ei ole huonompi kuin lääkitys\n"Aikaisemmissa tutkimuksissa neurofeedback ei huonompi seurantatutkimuksissa kuin perinteiset terapiat, mukaan lukien lääkitys", selittää Dr. Martijn Arns Alankomaista, joka aloitti metaanalyysin.\nMuut tutkitut kontrolliolosuhteet, kuten kognitiivinen koulutus, pystyivät saavuttamaan merkittävän vaikutuksen hoidon lopussa, mutta tätä ei enää voitu havaita seurantatutkimuksissa. Metaanalyysin tulokset osoittavat, että neurofeedback-terapia on sopiva pitkäaikaishoitovaihtoehto ADHD-lapsille.\nKansainvälisen sairaalaluokituksen mukaan tarkkaavaisuuden vajaatoimintahäiriö luokitellaan "käyttäytymis- ja tunnehäiriöiksi, jotka alkavat lapsuudessa ja murrosikässä" ja sen alaryhmään "hyperkineettisiksi häiriöiksi". Vaikuttavilla lapsilla on eri asteissa yhdistelmä lisääntynyttä impulsiivisuutta, huomiottomuutta, keskittymisongelmia ja liiallista motorista aktiivisuutta (hyperaktiivisuutta). AOK: n tiedeinstituutin toimitusraportti 2015/2016 osoittaa, että alle 18-vuotiaiden lasten esiintyvyys on melkein viisi prosenttia. (Vb)\nVideo: What Is Neurofeedback Therapy? (Marraskuu 2021).\nTerveysvaara: Älä koskaan vedä nenäkarvojasi\nRuokavalio: Ruokavalion suihkut ja keinotekoisesti makeutetut ruuat tekevät rasvasta\nCopyright 2021 \_ Neurofeedback-terapia on onnistunut ADHD-lapsilla...


Näin valmistat luonnollista aurinkovoidetta itse - Askel Terveyteen\nNäin valmistat luonnollista aurinkovoidetta itse\nSisältämiensä ainesosien ansiosta tämä luonnollinen voide voi olla yksi parhaista avuista ihon suojaamisessa auringon haitallisilta vaikutuksilta. Kokeile!\nJatkuva altistuminen auringon ultraviolettisäteille on yksi niistä tekijöistä, jotka on yhdistetty useisiin eri iho-ongelmiin. Näihin kuuluvat mm. läiskät, rypyt ja muut ennenaikaisen vanhenemisen merkit. Ihoa on siis suojattava aurinkovoiteella.\nAlussa asiaa ei huomaa, mutta UV-säteet aiheuttavat peruuttamattomia soluvaurioita. Ajan myötä tämä voi saada aikaan ihosyövän, kuten melanooman.\nPahinta on se, että auringon vaikutuksia ei huomata välittömästi. Ihon palamisesta huolimatta monet ihmiset eivät tee tarvittavia varotoimenpiteitä minimoidakseen auringon haitat.\nNäiden haittojen vuoksi markkinoilla on myytävänä monia tuotteita, joissa on suojaavia ominaisuuksia. Ne vähentävät myös ihon kuivuutta ja muita aurinkoon liittyviä negatiivisia vaikutuksia.\nTällaisten tuotteiden joukossa on olemassa 100-prosenttisen luonnollinen voide, jossa yhdistyvät monet iholle hyödylliset ainesosat. Tässä artikkelissa haluamme kertoa sen tärkeimmistä ominaisuuksista ja jakaa helpon reseptin, jotta voit valmistaa sitä kotona.\nTämä luonnollinen aurinkosuoja valmistetaan sekoittamalla keskenään sellaisia ainesosia, jotka ovat täynnä ravintoaineita ja muita iholle hyödyllisiä ominaisuuksia.\nVoiteen tärkein aktiivinen ainesosa on sinkkioksidi. Se on aine, joka muodostaa suojaavan kerroksen aurinkoa vastaan. Näin se vähentää iho- ja soluvaurioita. Tätä ainetta on tavallisesti joissakin kaupassa myytävissä aurinkosuojissa, vaikkakin se tässä tapauksessa antaa vähemmän suojaa.\nSaat tästä aurinkosuojasta myös mehiläisvahan hyödyt. Se tunnetaan kosmetiikkamaailmassa kosteuttavista, antioksidanttisista ja uudistavista ominaisuuksistaan. Se on täynnä tärkeitä ravintoaineita. Ihoon imeydyttyään se auttaa tasapainottamaan pH-arvoa ja kosteuden määrää.\nTässä voiteessa on käytetty myös maineikasta kookosöljyä ja aloe veraa, jotka ovat erittäin kosteuttavia ainesosia. Niitä käytetään tavallisesti monien perinteisten kauneudenhoitotuotteiden tilalla. Niiden säännöllinen käyttö vähentää vapaiden radikaalien aiheuttamia vaurioita. Ne taistelevat myös myrkkyjen ja talirauhasten tuotannon epätasapainotilan aiheuttamaa liiallista kuivuutta vastaan.\nNiiden elvyttävät, raikastavat ja antimikrobiset ominaisuudet auttavat hoitamaan auringon aiheuttamia vaurioita: ne parantavat palovammoja ja vähentävät kudostuhoa.\nKuinka tätä luonnollista aurinkovoidetta valmistetaan\nSisältämiensä ravitsevien ainesosien ansiosta tätä luonnollista voidetta suositellaan kaikille ihotyypeille. Sen käyttö ei tee ihosta liian rasvaista, eikä se myöskään aiheuta ongelmia laajentuneiden ihohuokosten kanssa, joilla on tapana tukkeutua.\nOn kuitenkin tärkeää selventää, että ainesosien tulisi olla 100-prosenttisen luonnollisia, jotta niiden ominaisuuksien teho olisi maksimaalinen.\nOn olemassa joitakin halpoja tuotemerkkejä, mutta ne ovat tavallisesti käsiteltyjä tuotteita. Käsittelyn seurauksena niiden ravintoaineiden laatu on heikompi.\n5 ruokalusikallista puhdasta sinkkioksidia\n4 ruokalusikallista luonnollista aloe vera -geeliä\n1 ruokalusikallinen greippiuutetta\nLaita kookosöljy lämmönkestävään astiaan ja astia vesihauteeseen.\nAnna sulaa muutaman minuutin ajan. Lisää sitten mehiläisvaha.\nSekoita puisella lusikalla. Varmista, että ainesosat ovat hyvin sekoittuneet.\nOta seos sitten pois liedeltä ja sekoita joukkoon kaksi E-vitamiinikapselia.\nOdota pieni hetki ja lisää sinkkioksidi ja aloe vera -geeli.\nJatka sekoittamista. Ennen kuin seos jähmettyy, kaada se kannelliseen lasipurkkiin ja lisää sinne greippiuute.\nPeitä kannella ja anna olla viileässä, pimeässä paikassa.\nKun voide on valmista, ota sitä hieman sormenpäihin. Levitä alueille, jotka haluat suojata auringolta.\nHankaa niin kauan, kunnes voide imeytyy hyvin. Anna sen vaikuttaa huuhtelematta.\nKäytä joka päivä, hyvin aurinkoisina päivinä kaksi kertaa päivässä.\nOletko huolissasi auringon vaikutuksista ihoosi? Kokeile valmistaa tätä luonnollista voidetta ja anna itsellesi ylimääräistä suojaa ja ravintoaineita pysyäksesi terveenä.\nMyrkyttömät luonnonöljyt aurinkosuojana\nVadelmaöljy, jota saattaa olla vaikea löytää, sisältää A- ja E-vitamiinia ja auttaa pitämään ihon nuorekkaana. Se toimii myös luonnollisena aurinkosuojana. Lue lisää »\nMiten hoitaa uniapneaa?\n5 vinkkiä lihaskrampin karkottamiseksi


Puhdista mökin jätevedet oikein | Meillä kotonaBlogitKoti-TVTalohakuOsallistuSisustusTee itseRakenna & remontoiPuutarhaEtsiAiheetSuosituimmatHakuMainosPuhdista mökin jätevedet oikeinRakenna & remontoiTalon huoltoMökkiMökkiremonttiHuoltoTeemat / HuoltoKaupallinen yhteistyö: Jeld-Wenjaajuttu:00SinullesuositeltuaKommentit(0)TekstiJouko LommiKuvatPiirros Anita PolkutieMainosNyt on aika selvittää oman mökkikiinteistön jätevesijärjestelmien määräystaso ja toimivuus. Järjestelmän koko kannattaa mitoittaa käytön mukaan.Viemärijärjestelmien puhdistustehon yleinen ohjeistus lähtee siitä, että jos talossa ei ole paineellista vesijohtoa, ei jäteveden käsittelyn osalta tarvita juurikaan lisätoimenpiteitä. Tehostamistoimia ei myöskään yleensä tarvita, jos taloon menevään kesäaikaiseen paineveteen ei ole liitetty pesukoneita. Jäteveden puhdistustehokkuutta joudutaan arvioimaan, jos paineveden käyttö on jatkuvaa ja järjestelmään on liitetty pesukoneita ja esimerkiksi suihku. Selkeä vaatimustason kiristyminen tapahtuu silloin, kun talossa on vesivessa.\nErilaiset jäteveden puhdistamisvaihtoehdot kannattaa selvittää tarkoin oman kiinteistön osalta. Erilaisten järjestelmien rakennuskustannuksilla ja huollontarpeella on suuri ero. Vapaa-ajan asunnon omistajalle ei ole myönnetty ikä- eikä taloudellisia helpotuksia samoin kuin vakituisen asunnon omistajille. Valtaosassa kiinteistöjä vaadittavat korjaukset ovat kuitenkin vähäisiä sekä töiltään että kustannuksiltaan.\nMökin varustelun lisäksi myös tontin sijainti ja muoto vaikuttavat järjestelmän valintaan. Samassakin kohteessa jätevesien käsittely voidaan hoitaa useammalla eri tavalla, ja näiden kustannusero voi olla suuri. Yleensä vanha järjestelmä kannattaa säilyttää ja tehdä vain tehostamis- ja korjaustoimenpiteitä.\nJätevesiasetuksen siirtymäaikaa on jatkettu 15.3.2018 asti. Jos olet epävarma kiinteistösi jätevesijärjestelmän riittävyydestä, ota yhteyttä kunnan ympäristönsuojelutoimeen.\n5 tapaa mökin jätevesien käsittelyyn\n1. Kun käyttö on vähäistä: imeytys kivipesään\nYksinkertaisimmillaan saunan pesuvedet imeytetään kivipesään johdetun viemäriputken kautta maaperään. Tämäkin järjestelmä vaatii huoltoa ja kunnossapitoa.\nLähipuiden juuristo hakeutuu nopeasti keräämään vettä kivipesästä ja viemäriputkesta tukkien järjestelmän. Talviaikaan tukkeutunut viemäri on ikävä ja vaikeasti korjattava yllätys, joten kivipesä pitää tarkastaa ja puhdistaa kesäisin. Kivipesä kannattaa suojata yläpuolisella lämmöneristeellä, jotta viemäri ei jäädy.\nHieman suurempi jätevesikuorma voi muodostua, jos mökkiin tulee kesävesijohto ja keittiössä on tiskiallas. Silloin riittävä puhdistusmenetelmä on esimerkiksi sakkapesällä varustettu imeytyssäiliö, jonka ympärille asennettu sorakerros muodostaa puhdistavan suodatuksen pesuvesille.\nLietepesä puhdistetaan maanpinnalle ulottuvan huoltoputken kautta. Liete voidaan kompostoida tavallisessa pihakompostorissa tai hoidetussa lehtikompostissa. Imeytyssäiliön soraympärystä on uusittava, kun imeytyminen maaperään heikkenee. Imeytyspaikalla maaperän on oltava vettä läpäisevää, eikä sijainti saa olla lähellä kaivoa.\nParin sadan euron hintainen imeytyssäiliö on edullinen tapa parantaa avoviemärin tai kivipesän toimintaa ja puhdistustehoa.\n2. Kun mökkiin tulee painevesi: imeytys maahan\nMaahan imeytys on hieman vaativampaan tarpeeseen rakennettu puhdistusjärjestelmä. Rakenne vaaditaan yleensä silloin, kun rakennukseen tulee paineellinen vesi ja viemäriin johdetaan pesukone- ja suihkuvesiä.\nNäin varustetussa mökissä on usein yksi saostuskaivo, jonka jälkeen vesi imeytetään maaperään. Nykyvaatimusten mukaan kuormitustaso edellyttää kahta saostuskaivoa, joiden perässä on imeytysputkisto maahan.\nJätevesi puhdistuu osittain imeytysvaiheessa, mutta päätyy kuitenkin lopulta pohjaveteen. Siksi maaperän laatu ja pohjaveden pinnan taso pitää aina selvittää, jotta imeytyksestä ei ole haittaa lähialueen kaivoille. Jos imeytyminen hidastuu, putkisto on puhdistettava ja mahdollisesti myös imeytyskentän maaperää pitää vaihtaa.\nMyös vanha järjestelmä on usein helppo kunnostaa nykyvaatimusten tasolle. Ensin tarkistetaan ja mahdollisesti korjataan vanhan kaivon tiiveys, sitten asennetaan toinen saostuskaivo vanhan perään, ja sen jatkoksi tulee maahan imeytysputkisto. Hinta on maatöineen muutaman tuhannen euron luokkaa. Vesivessalle tämä järjestelmä ei yleensä riitä, vaan tarvitaan maasuodattamo, pienpuhdistamo tai umpisäiliö.\nJuttu jatkuu mainoksen jälkeen3. Vesivessalle: maasuodatus tai umpisäiliö\nMaasuodatus eroaa maahan imeytyksestä siten, että saostuskaivoja on kolme kappaletta ja imeytysputket ovat kahdessa tasossa. Ylimmässä tasossa oleviin putkiin johdetaan saostuskaivoista purkautuva jätevesi, joka valuu puhdistuskerroksen läpi alempiin keräysputkiin. Sieltä se johdetaan esimerkiksi avo-ojaan.\nKeräysputkien alle asennetaan tiivis rakennekerros – esimerkiksi muovi estää puhdistetun jäteveden pääsyä pohjaveteen. Putkikerrosten väliin voi asentaa myös tehdasvalmisteisen suodatinkerroksen, jolla korvataan suodatushiekka. Vanha järjestelmä on yleensä hieman suuritöisempi ja vähän kalliimpi korjata maasuodattamoksi kuin maahan imeyttämöksi. Toisaalta maasuodattamo soveltuu erilaisiin maaperäolosuhteisiin paremmin. Vanhan järjestelmän korjauskustannukset ovat 2 000–4000 euroa.\nUmpisäiliöratkaisussa jätevedet kerätään säiliöön, josta ne kuljetetaan säännöllisesti vesilaitoksen puhdistamolle. Järjestelmä tehdään yleensä niin sanotulla kaksoisviemäröinnillä, jolloin wc-jäte kerätään umpisäiliöön. Harmaat jätevedet viemäröidään imeytyskenttään tai maasuodattamoon.\nHintaa kertyy kahdesta viemäröintijärjestelmästä johtuen hieman enemmän kuin edellisessä mallissa, 5000–8000 euroa. Yleensä vanha järjestelmä voidaan jättää hieman korjattuna harmaille jätevesille, mikä alentaa kokonaisuuden hintaa parilla tuhannella eurolla.\n4. Kun mikään muu ei käy: pienpuhdistamo\nSähkökäyttöinen pienpuhdistamo valitaan yleensä järjestelmäksi silloin, kun muut vaihtoehdot joudutaan olosuhteiden takia sulkemaan pois. Pienpuhdistamot ovat jatkuvan kehitystyön alla, mutta toistaiseksi testitulokset eivät ole mökkikäytössä antaneet kaikilta osin hyviä tuloksia.\nLaite vaatii sähköliittymän, ja laitetyypistä riippuen melko säännöllistä ja riittävää käyttöä. Pienpuhdistamon hinnat alkavat noin 8 000 eurosta ylöspäin.\n5. Kaikille mökeille sopiva: kuivakäymälä\nKuivakäymälällä voidaan välttää kokonaan käymälävesien käsittelytarve. Laitteet ovat kehittyneet ja niiden käyttö on lähes samanlaista kuin vesikäymälän. Kuivakäymälä vaatii kuitenkin aina huoltoa ja tyhjennystä, joten kompostointikin on suunniteltava etukäteen.\nYmparisto.fi: Kiinteistön jätevesien käsittely\nTarkista mökin talvivauriot – katso muistilista\nLuotu 28.03.2016Päivitetty 15.08.2016Arvioi juttu: ★★★★★Näytä kommentit (0) / kommentoiSuosittelemme sinulle:Tutustu jutun aihekokonaisuuksiin:Rakenna & remontoiTalon huoltoMökkiMökkiremonttiHuoltoTeemaHuoltoSuosituimmat nytMainosKommentitKysy, tai kerro miten onnistuit!LähetäKommentit (0)Tilaa lehtiä tai lue verkossa:Katso tarjousOsta DigilehtiKatso tarjousOsta DigilehtiKatso tarjousOsta DigilehtiKatso tarjousOsta DigilehtiKatso tarjousOsta DigilehtiTilaa Meillä kotona -uutiskirjeSaat joka torstai ajankohtaisia vinkkejä sisustamiseen, remontointiin ja puutarhanhoitoon.Liity seuraammeElämöintiä myös näissä kanavissa:FacebookInstagramPinterestSisustusTrendit & uutuudetKodinhoitoSisustusideatSisustusoppaatKysy antiikista ja designistaTee itseAskartelu & käsityötTuunaus & kunnostusNikkarointiRakenna & remontoiRakentajan ABCTalon huoltoAsuntomessutTalohakuKysy rakentamisesta ja remontoinnistaPuutarhaKasvitPuutarhaideatPihasuunnitteluPuutarhanhoitoKysy puutarhastaTietoa palvelustaToimitusPalauteMainosta →Asiakaspalvelu →


Kielikurssien hinta ja rahoitus\nMikä on kielimatka?\nKielimatka – paljon enemmän kuin opiskelua\nKielimatkojen kestot ja hinnat vaihtelevat suuresti kielimatkajärjestäjien mukaan. Vertailussa tulee ottaa huomioon etenkin ryhmien koko, tasotestaus, opettajien pätevyys ja käytetyt opiskelumateriaalit sekä mahdollinen oheistoiminta.\nSaako kielikursseille apurahaa?\nKielikursseilla opiskelun joutuu rahoittamaan yleensä itse. Kielimatkoihin haettavia aurahoja on vähän eikä kielikurssille myönnetä myöskään Kelan opintotukea. Kielikurssiapurahoja kannattaa kuitenkin tutkia esimerkiksi CIMOn kautta. Myös Opetushallitus myöntää apurahoja kielen ja kulttuurin kesäkursseille Tšekkiin ja Bulgariaan. Kannattaa kuitenkin ottaa huomioon, että Opetushallituksen ja CIMOn kielikurssiapurahat on tarkoitettu kyseisen kielen vähintään ainetason opiskelijoille tai tietyn maan kieleen ja kulttuuriin liittyviin opintoihin maisteritason opiskelijoille. Jos unelmanasi on lähteä kielikurssille, kannattaa alkaa kerätä säästöjä matkaa varten hyvissä ajoin.\nKielimatkojen majoitusvaihtoehtoja on useita. Useimmilla kielikursseilla majoitutaan paikallisiin isäntäperheisiin. Tällaisen majoituksen myötä opiskelija saa erinomaisen mahdollisuuden tutustua paikalliseen kulttuuriin ja päästä harjoittelemaan kieltä. Muita asumismuotoja ovat esimerkiksi oppilaitosasuntolat, jotka jaetaan muiden opiskleijiden kanssa sekä yksityisiltä markkinoilta itse etsittävät asunnot.\nKielimatka on enemmän kuin opiskelua!\nOlet nyt rekisteröitynyt kielimatkalle.fi uutiskirjeen saamista varten.


Hyvinvointikylä tarjoaa kävijälleen luonnon rauhaa ja onnistumisen tunteita | Vihdin Uutiset\nHyvinvointikylä tarjoaa kävijälleen luonnon rauhaa ja onnistumisen tunteita\nMetsä, eläimet ja yhteisöllisyys antavat Hyvinvointikylän omistajille energiaa.\nMuutama vuosi sitten aviopari Merja Pyhälä ja Tero Pajunen päättivät tehdä unelmistaan totta.\nMedia- ja markkinointialan ammattilaiset olivat saaneet idean yrityksestä, joka kantaisi vastuuta ja jonka puitteissa eri sektorit, järjestöt, yritykset ja julkinen puoli, tekisivät yhteistyötä.\nKolmen vuoden etsinnän jälkeen Vihdin Pääkslahdesta löytyi tontti, joka vaikutti täydelliseltä.\nHiidenveden laavut, luontopolut ja tontin vanha metsittynyt hedelmätarha sekä tilanhoitajan rakennus saunoineen tarjosivat puitteet, jotka sopivat Hyvinvointikylän toimintaan.\n– Vuokraamme Hyvinvointikylän tiloja erilaisiin käyttötarkoituksiin niin yrityksille, järjestöille, kunnille, kaupungeille kuin yksityishenkilöillekin, Pajunen kertoo.\nHyvinvointikylä ei ole elämyskeskus. Pyhälä ja Pajunen painottavat, että he haluavat tarjota luonnon läheisyyttä ja onnistumisen iloa arkisista puuhista, kuten nikkaroinnista tai takan sytyttämisestä.\nPäivä voi esimerkiksi sisältää paljain jaloin kävelyä luontopolulla, naapurin tilan eläinten silittämistä, meditaatiota ja haravointia. 5-15 hengen ryhmät voivat myös yöpyä yläkerrassa.\n– Nykymaailma on jatkuvaa tekemistä, eikä koskaan tule valmista. Me haluamme omalta osaltamme tarjota sen tunteen, että jotain saa tehtyä valmiiksi, Pajunen kuvailee Hyvinvointikylän ydinideaa.\nPyhälä ja Pajunen kertovat, että tarkoitus on ensisijaisesti palvella sosiaali- ja terveysalan järjestöjä, jotka edistävät hyvinvointia ja ennaltaehkäisevät syrjäytymistä.\n– Suomessa yritysvastuutoiminta ei ole kovin pitkällä. Peräänkuulutammekin yritysten yhteiskuntakansalaisuutta, sillä hyvinvointivaltiota ei pystytä enää ylläpitämään vain julkisin varoin, Pyhälä sanoo.\nAviopari koki eräänlaisen valaistuksen, kun he tutkailivat omaa luontosuhdettaan. Molemmat ovat tehneet hyväntekeväisyystyötä, ja vuonna 2001 he tekivät ensimmäisen maailmanympärysmatkansa.\n– Matkoilla näimme ihanuutta ja kurjuutta. Mietimme, mitä me voisimme antaa omalle kotimaallemme takaisin, Pajunen pohtii yrityksen syntyä.\nHyvinvointikylän tekemistä korostavaa toimintamallia on testattu erilaisilla ryhmillä, kuten viemällä lastensuojelujärjestön lapsia kotieläintilalle.\n– Puuhastelu luonnonhelmassa vaikuttaa tutkitusti ihmiskehoon. Se rauhoittaa ja virkistää, Pyhälä toteaa.\nPyhälä ja Pajunen ottivat pankista lainaa ostaakseen Hyvinvointikylän, ja paikkaa on investoitu käyttökuntoon itse sekä talkoovoimin. Apuna on myös ollut eri alojen vapaaehtoisista ammattilaisista koottu Kyläneuvosto.\n– Seuraava tavoitteemme on sitouttaa Hyvinvointikylään järjestöjä ja yrityksiä sekä mitata toimintamme vaikuttavuutta. Olen miettinyt pari kertaa, että olisinpa keksinyt tämän idean jo kaksikymmentä vuotta sitten, Pyhälä naurahtaa.\nSijaitsee osoitteessa Pääksniementie 50.\nJärjestää räätälöityjä, ohjattuja kuntoutus- ja virkistyspäiviä ensisijaisesti yrityksille ja järjestöille.\nTilat sopiva 5-15 hengelle.\nPäätavoite aktivoida erilaisia ihmisryhmiä luonto- ja maaseutuympäristössä sekä tarjota rauhaa ja virkistymistä.\nYrittäjät Merja Pyhälä ja Tero Pajunen ovat molemmat luoneet uraa median ja markkinoinnin parissa.\nPyhälä on Method Putkisto -ohjaaja ja Pajunen on valmistunut lähihoitajaksi sekä opiskellut Green Carea Mikkelin ammattikorkeakoulussa. Green Care tarkoittaa toimintaa, jossa luontoa käytetään tavoitteellisesti ihmisten hyvinvoinnin ylläpitämiseksi ja lisäämiseksi.


Myrsky & Viima - Parasta ikinä!: joulukuuta 2014\nkaikille lukijoille, ja heidän nelijalkaisille ystävilleen,\ntoivottaa Myrsky, Viima, Tintti sekä isäntäväki.\nps. Meidän poppoolta lähti tänä jouluna liikenteeseen tämmöisiä joulukortteja :)\nMikä kuva on suosikkisi?\nKirjoittanut Maryjane klo 00:40 7 kommenttia:\nAiheet: Joulu, Kissa, Kissat, Myrsky, Myrsky ja Viima, Tintti, Viima, Viima ja Myrsky\nKissat joulukorteissa? Voi miten söpöä! Kissojen kuvaaminen joulukortteja varten? Voi miten vaikeaa! Pari viikkoa sitten näitte kuvausyrityksiä lumisista joulukorttikuvista, mutta yritimme myös kuvata samanmoisia sisätiloissa. Mitä siitä seurasi?\nEnsimmäinen asetelma, tästä se lähtee!\nEi tähän kyllä mahdu turvallisesti kahta kissaa...\nNerokasta! Pahvilaatikko! Siellä kissat varmasti viihtyvät!\n...tai sitten ei.\n"Ei me nyt käskemällä laattikossa istuta! Mutta jos palkkiosta sovitaan, niin..!"\n...okei, ruoan heittäminen laatikkoon oli virhe.\nHetkinen, onko siellä nyt kaksi kissaa vai yksi?\nKyllä me lopulta saatiin tästäkin yritelmästä onnistunut kuva, sen näette pian!\nKirjoittanut Maryjane klo 19:58 9 kommenttia:\nAiheet: Kissa, Kissakoti, Kissat, Myrsky, Myrsky ja Viima, Valokuvaus, Viima, Viima ja Myrsky\nSe varsinainen joulukuusi on vielä hakematta, mutta ensimmäisenä adventtina meille haettiin adventtikuusi. Tai no, pikkujoulukuuseksi me sitä kutsuttiin, vaikka eipä se kovin pieni ollut. Sen tehtävä oli palvella joulutunnelmantuojana tällaiselle jouluhullulle joulua odottaessa, ja pian se jo joutaa pilkotuksi takaisin pihalle. Ei tänne Tampereelle jouluksi kannatakaan kuusta tuoda, kun ei me joulua kaupungissa vietetä.\n"Uskallakin tulla lähemmäs!"\nKissat olivat toki mukana kuusen valinnassa. Tällä reissulla Myrskykin oli pitkästä aikaa valjaissa - ei ihan uskallettu luottaa että se pysyisi lähistöllä ja rauhallisena jos moottorisaha sopivassa tilanteessa pärähtäisi käymään. Ja niinhän se pärähti. Ensin kissoja (ja taluttajia) vietiin, mutta pian metelin lakattua Viima jo jäi kyyryssä tuijottamaan vihreää ohi kulkevaa hirviötä. Myrsky sensijaan olisi mielellään paennut, ja kauas.. Jälleen kerran selvisi, kumpi oli rohkeampi!\n"Joko se meni?"\nKirjoittanut Maryjane klo 19:41 Ei kommentteja:\nAiheet: Joulu, Kissa, Kissat, Kissojen talutus, Myrsky ja Viima, Viima ja Myrsky\nKuuluuko teidän jouluvalmisteluihin silitys? Silityslauta kaivetaan esiin, lasketaan silitettävä asia laudalle, ja aletaan silittää. Sellaistahan se on. Jotkut sanovat että silittäminen on naisten hommia, mutta kyllä se sopii ihan kaikille. Joidenkin mielestä silittäminen on kovin rauhoittavaa, ja me olemme kovasti samaa mieltä. Jokaisen pitäisi purkaa joulustressiä välillä silittämällä. Palkaksi voi saada vaikkapa rauhoittavaa kehräystä!\n"Tässä ollaan, alahan silittää!"\nKirjoittanut Maryjane klo 20:27 4 kommenttia:\nAiheet: Joulu, Myrsky, Myrsky ja Viima, Viima ja Myrsky\nTuntematon kissa nolossa tilanteessa.\nPosti toi paketin, jossa oli pakkausmateriaalina styroksipalleroita. Mitä tekee kissanomistaja tällaisen paketin saadessaan? No, muistaa ne hassut nettivideot, joissa kissaparan sähköistyneeseen turkkiin on takertoinut kasa styroksipalleroita kuoruttaen eläimen lähes kokonaan. No, pitihän meidänkin sitten kokeilla, vaan ei ollut kissojen turkit tarpeeksi sähköisiä, eivätkä pallerot jääneet kissaan kiinni. Ihan kivoja leikkikaluja ne tosin olivat, mutta eipä niitä voinut jättää pidemmäksi aikaa leikittäväksi - Myrsky meinasi syödä niitä, yllätys yllätys..\n"Mitä sä niitä siihen pinosit?"\nMusiikki: Brigan - Star Of The Country Down\nKirjoittanut Maryjane klo 15:56 4 kommenttia:\nAiheet: Kissa, Kissat, Myrsky, Styroksi, Video, Viima, Viima ja Myrsky\nKirjoittanut Maryjane klo 23:08 8 kommenttia: